ไอมาเกือบ2อาทิตย์แล้วค่ะ ไม่ทราบว่าเป็นอะไร เพราะตอนแรกก็ยังดีๆอยู่ ดูไม่เจ็บไม่ป่วยอะไร เช้าตื่นมาอีกวันรู้สึกเจ็บคอ วันถัดไปเริ่มเป็นหวัดมีน้ำมูก ถัดไปอีกก็เริ่มมีอาการไอ แรกๆก็ไอปกติ หลังๆเริ่มมีอาการที่อยู่ดีๆก็ไอถี่ๆรัวๆ ไอจนปวดหัวตึบ ไอจนเหมือนจะอ้วก หน้าแดง น้ำตาไหลไปหมด ไม่ทราบว่าอาการไอแบบนี้แปลกไหมคะ จะมีอาการอะไรแทรกซ้อนหรือเปล่า ควรพบแพทย์ไหม ช่วงนี้ยิ่งมีข่าวไวรัสโคโรน่า ก็มีแอบกลัวนิดหน่อยค่ะ แล้วคุณมีวิธีการดูแลระหว่างมีอาการไอไหมคะ ดื่มน้ำเยอะๆช่วยหรือเปล่า
สวัสดีค่ะ อาการไอมาก ไอเรื้อรัง อาจจะเกิดจาก-โรคทางเดินหายใจติดเชื้อเช่น หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก ถ้าไอมากจนหายใจไม่ทันอาจทำให้เกิดความรู้สึกเหนื่อย-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้น-โรคกรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไอมากๆได้ อาจมีจุกคอ แสบร้อนกลางอกร่วมด้วยการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่หากอาการไอไม่ดีขึ้นภายใน 1 สัปดาห์ ร่วมกับมีเสมหะมาก ไข้สูง แน่นอก หอบเหนื่อย จุกแน่นคอ คลื่นไส้ อาเจียน กินได้น้อย ควรไปพบแพทย์เพื่อหาสาเหตุดังกล่าวไป แพทย์จำเป็นต้องตรวจร่างกายและทำเอ็กซเรย์ปอดเพิ่มเติมเพื่อให้ได้การวินิจฉัย การจะตรวจเรื่องไวรัสโคโรน่า อาจจะต้องทำการตรวจเสมหะเพื่อดูว่ามีเชื้อดังกล่าวหรือไม่ร่วมด้วย